**Slovenský zväz športového rybolovu**

**Slovenský rybársky zväz – Rada Žilina,**

**MsO SRZ Trnava**





**Propozície**

**LRU – kapor**

**liga juniorov**

1. **kolo**

**05.05.2023– 07.05.2023**

**VN Boleráz 2-4520-1-1**

Podľa plánu športovej činnosti na rok 2023 Slovenský zväz športového rybolovu v spolupráci so SRZ Rada Žilina a MsO SRZ Trnava usporiada 1. kolo ligy juniorov LRU- kapor.

**Účastníci pretekov:**

|  |  |
| --- | --- |
|  | **Družstvá MO, MsO SRZ** |
| 1. | Bánovce nad Bebravou GULA CARP CT |
| 2. | Dolný Kubín Delphin |
| 3. | Košice junior - Nikl&Carp R Us team |
| 4. | Kysucké Nové Mesto |
| 5. | Levoča Levocarp Team |
| 6. | Nové Mesto nad Váhom CarpTeam |
| 7. | Podbrezová |
| 8. | Poprad CT - Tatry |
| 9. | Šurany CT - HoddBrown |
| 10. | Trebišov Starbaits |

**Termín konania: 05.05.2023– 07.05.2023**

**Miesto konania: VN Boleráz 2-4520-1-1**

**Organizačný štáb:**

Riaditeľ pretekov: Jozef Janíček

Garant rady SRZ: Ľubomír Žabčik

Hlavný rozhodca: Slavomír Drozd

Sektorový rozhodca: Marcel Troop

Technický vedúci: Slavomír Drozd

Bodovacia komisia: Slavomír Drozd, Marcel Troop + vedúci družstva

Zdravotnícke zabezpečenie: Braňo Klein – záchranár RZP

**V prípade nepriaznivej pandemickej situácie môžu byť preteky preložené alebo zrušené, informácia bude zverejnená týždeň pred pretekmi.**

**Každé družstvo (pretekár) je povinný dodržiavať hygienické opatrenia podľa aktuálnej vyhlášky Úradu verejného zdravotníctva SR, ktoré budú zverejnené pred pretekmi.**

**Technické pokyny:**


* Športový rybársky pretek je usporiadaný podľa zákona 216/2018 Z.z. § 20 a vykonávacej vyhlášky 381/2018 § 15.
* Preteká sa podľa súťažných súťažných pravidiel SZŠR pre LRU K platných pre rok 2022.
* Súťaž bude pozostávať z jednej 48-hodinovej etapy.
* Používanie živých nástrah alebo návnad je prísne zakázané.
* Celkové množstvo nástrah a návnad nie je obmedzené .
* Nástrahy: môže sa použiť – partikel a rôzne semená, boilies (aj plávajúce), pelety, umelé nástrahy imitujúce partikel. Nástrahy sa môžu obaliť pastou prípadne dipom.
* Návnady: môže sa použiť – boilies, pelety, múčky, method mixy, tepelne upravený partikel
* Obaľovanie olova je zakázané

**Špeciálne pokyny k týmto pretekom:**

Povinná výbava družstva:

* **podložka(vaničkového typu), 3 kusov carpsak**
* **trojnožka na váženie**

**Pretekárska trať:**

****

**Prístup na trať:** dostupné automobilom

**GPS súradnice: 48.486413, 17.483016**

**Lovné miesto:**

Lovné miesto bude viditeľne vyznačené a v čase od 22:00 do 6:00 osvetlené bielym neoslňujúcim svetlom. Zdolávanie, nahadzovanie a kŕmenie musí byť iba zo svojho lovného priestoru. Nahadzovanie mimo tejto oblasti je zakázané.

**Lov:** Počas lovu sa všetky montáže nahadzujú iba pomocou rybárskych prútov.

**Bodovanie:**

Boduje sa iba kapor a amur s hmotnosťou najmenej 1500 gramov. V prípade, že tím zavolá rozhodcu a ryba nebude bodovaná (tolerancia 200g) napíše rozhodca do hárku záznam o ulovenej nebodovanej rybe. V prípade druhého takéhoto hlásenia sa nebude tímu počítať ďalšia ulovená bodovaná ryba.

Ryby sa musia udržiavať nažive iba v sakoch na lov kaprov (iba 1 ryba na 1 carpsak).

Pretek vyhráva tím, ktorý bude mať najviac kg ulovených bodovaných rýb. V prípade rovnakého váhového súčtu bude rozhodovať najväčšia ulovená ryba

**Časový harmonogram a rozpis signálov:**

Príchod súťažných družstiev je možný už vo štvrtok podvečer.

**Piatok 05.05.2023**

8:00 registrácia účastníkov

8:30 losovanie miest

10:00 príprava lovných miest a 1.signál

12:00 **začiatok pretekov**, kŕmenie a lov rýb 2.signál

**Sobota 06.05.2023**

priebeh preteku

**Nedeľa 07.05.2023**

11:45 3.signál 15 min. pred ukončením pretekov

12:00 4.signál **koniec pretekov**

12:15 5.signál v prípade zdolávaného úlovku zaseknutého pred vydaním 4 signálu. Max doba zdolávania 15minút.

13:00 Vyhodnotenie

**Záverečné ustanovenia:**

* Všetci pretekári musia mať platné registračné preukazy športovca SZŠR a preukazy člena SRZ. Vedúci družstva musí na požiadanie rozhodcu predložiť súpisku družstva.
* Preteká sa za každého počasia. V prípade núteného prerušenia (napr. búrka, prírodná katastrofa, atď.), preteky sú platné za predpokladu, že ligové kolo trvalo najmenej 24 hod.
* **Každý z účastníkov sa akcie zúčastňuje na vlastnú zodpovednosť a v prípade juniorov do 18 rokov na zodpovednosť zákonných zástupcov.**
* Každý z účastníkov pretekov, vrátane ich sprievodu, je povinný správať sa šetrne a ohľaduplne k prírode a k uloveným rybám!
* Je prísne zakázané akokoľvek poškodzovať pobrežné porasty a zakladať oheň inak, než v nadzemných zariadeniach (gril, varič).
* Po ukončení pretekov je každý povinný odpratať odpadky zo svojho lovného miesta.
* Na stanovisku sú povinné rybárske stany.
* V noci môžu do stanovísk svojich konkurentov vstupovať iba kapitáni tímov, ale musia byť sprevádzaní rozhodcom alebo kapitánom iného tímu.

**Občerstvenie:** usporiadateľ nezabezpečuje**,** je potrebné zabezpečiť individuálne

**Informácie o pretekoch:** Slavomír Drozd 0903 572 202

**Na zabezpečenie týchto pretekov bol použitý príspevok uznanému športu z Ministerstva školstva, vedy výskumu a športu Slovenskej republiky**

Propozície kontroloval predseda ŠO LRU – K.

Organizačný štáb Vám želá veľa úspechov na pretekoch.

Petrov zdar!